**ĮSAKYMAS**

**DĖL SOCIALINIŲ PASLAUGŲ ĮSTAIGŲ SĄRAŠO IR PASLAUGŲ TEIKIMO TERITORIJŲ TVIRTINIMO**

2018 m. liepos 4 d. Nr. DĮV-784

Šilalė

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos socialinės apsaugos ir darbo ministro 2018 m. kovo 29 d. įsakymo Nr. A1-141 ,,Dėl Atvejo vadybos tvarkos aprašo patvirtinimo“ 2 punktu, Atvejo vadybos tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. kovo 29 d. įsakymu Nr. A1-141 ,,Dėl Atvejo vadybos tvarkos aprašo patvirtinimo“, 5 punktu, Šilalės rajono savivaldybės administracijos veiklos nuostatų, patvirtintų Šilalės rajono savivaldybės tarybos 2008 m. gruodžio 23 d. sprendimu Nr. T1-437 „Dėl Šilalės rajono savivaldybės administracijos veiklos nuostatų tvirtinimo“, 24 punktu ir atsižvelgdama į Šilalės rajono savivaldybės administracijos direktoriaus 2018 m. birželio 11 d. įsakymą Nr. DĮV-698 ,,Dėl įgaliojimo suteikimo“:

1. T v i r t i n u:

1.1. Socialinių paslaugų įstaigų, įgaliotų vykdyti atvejo vadybos funkcijas ir koordinuoti atvejo vadybos procesus, sąrašą:

1.1.1. Šilalės rajono socialinių paslaugų namai, adresas: Vytauto Didžiojo g. 17, Šilalė, tel. (8 449) 51250, el. p. info@uzimtumocentras.lt, darbo laikas: pirmadieniais – ketvirtadieniais nuo 8 val. 00 min. iki 17 val. 00 min., pietų pertrauka nuo 12 val. 00 iki 12 val. 45 min., penktadieniais nuo 8 val. 00 min. iki 16 val. 45 min., pietų pertrauka nuo 12 val. iki 12 val. 45 min.;

1.2. atvejo vadybininkus pagal paslaugų teikimo teritorijas:

1.2.1. atvejo vadybininkė Lina Čeponienė, kontaktinis mob. 8 612 63156; el. p. atvejovadybininkai.silale@gmail.com; Šilalės miesto, Traksėdžio, Šilalės kaimiškosios, Didkiemio, Upynos seniūnijų teritorija;

1.2.2. atvejo vadybininkė Ramūnė Rumšienė, kontaktinis mob. 8 613 40191; el. p. atvejovadybininkai.silale@gmail.com; Kvėdarnos, Žadeikių, Pajūrio, Tenenių seniūnijų teritorija;

1.2.3. atvejo vadybininkė Nijolė Viliušienė, kontaktinis mob. 8 694 15607 el. p. atvejovadybininkai.silale@gmail.com; Bilionių, Laukuvos, Kaltinėnų, Palentinio, Bijotų seniūnijų teritorija.

2. P a v e d u atvejo vadybininkams pagal patvirtintas teritorijas iki 2018 m. gruodžio 2 d. pervertinti šeimų, kurioms pagalba buvo pradėta teikti iki 2018 m. liepos 1 d., pagalbos poreikius ir prireikus inicijuoti atvejo nagrinėjimo posėdžius dėl pagalbos planų sudarymo Atvejo vadybos tvarkos aprašo nustatyta tvarka.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui H. Manto g. 37, 92236 Klaipėda arba Regionų apygardos administracinio teismo Klaipėdos rūmams, Galinio Pylimo g. 9, 91230 Klaipėda per vieną mėnesį nuo šio įsakymo paskelbimo arba įteikimo suinteresuotiems asmenims dienos.

# Administracijos direktoriaus pavaduotoja,

# pavaduojanti direktorių Vera Macienė